Erasmus+ programos projektas „Atverkime duris neformaliam ugdymui“

**Dailės ir įvairių mokomųjų dalykų integracija**

Neformalaus ugdymo metodų gerosios patirties pavyzdys



**Tikslinė grupė:** dalykų mokytojai

**Dalyvių skaičius**: 16

**Veiklos tipas**: praktinis užsiėmimas

**Trukmė**: 90 min.

**Tikslas**: Skatinti mokytojus naudoti neformalaus ugdymo metodus pamokose, supažindinti juos su dailės ir kitų mokomųjų dalykų integracijos būdais.

**Vieta:** gimnazijos technologijų kabinetas

**Metodai:** darbas grupėje, praktinė veikla, minčių lietus

**Priemonės:** padėklai, įvairūs vaisiai ir daržovės, peiliai ir pjaustymo lentelės



**Veikla:**

1. Supažindinama su vaisių, uogų ir daržovių panaudojimu įvairių dalykų pamokose.
2. Dalyviai suskirstomi į grupes po 4. Iš vaisių ir daržovių jie kuria paveikslą pagal pasirinktą mokomąjį dalyką.
3. Kiekviena grupė pristato savo piešinį ir papasakoja, kokiam dalykui ir kokiai temai mokyti galima panaudoti jų paveikslą. Kiti dalyviai užduoda klausimus prisistatančiai grupei, diskutuoja.
4. Piešiniai nufotografuojami, o vaisiai ir daržovės suvalgomi.

**Rezultatas.** Mokytojai susipažino su dailės integracijos į kitus mokomuosius dalykus galimybėmis ir patys praktiškai išbandė šį metodą.

**Poveikis**. Mokytojai sutiko, kad, pasitelkiant kūrybiškumą, bet kurio dalyko pamoką galima padaryti mokiniams įdomią ir kartu informatyvią.



